cyanic-selkie/wikianc huggingface dataset:
2951 Περεπαντίν
Ο Περεπαντίν (Perepadin) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αγρονόμου Αλεξάντρ Ι. Περεπαντίν (Александр Иванович Перепадин), φίλου του Τσερνίχ.
Φυσικά χαρακτηριστικά
Η μέση διάμετρος του Περεπαντίν εκτιμάται σε 49,04 ± 5,0 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0735 ± 0,018. Ο Περεπαντίν περιστρέφεται γύρω από τον εαυτό του μία φορά κάθε 4 ώρες και 47 λεπτά.
Εξωτερικοί σύνδεσμοι-πηγές
Περεπαντιν
Αμυρταίος της Αιγύπτου
Ο Αμυρταίος της Αιγύπτου ή Αμυρταίος της Σαΐδας ήταν ο μοναδικός Αιγύπτιος βασιλιάς της 28ης δυναστείας, πιθανότατα απόγονος της 26ης δυναστείας, ο οποίος επαναστάτησε στους Πέρσες κατακτητές και κήρυξε την ανεξαρτησία της Αιγύπτου. Οι Πέρσες είχαν καταλάβει την Αίγυπτο από την εποχή του βασιλιά Ψαμμύτιχου Γ' της 26ης δυναστείας, υπο τον Πέρση βασιλιά Καμβύση Β'. Ο Αμυρταίος, μετά την απελευθέρωση της χώρας, βασίλευσε από το 404 π.Χ. ως το 399 π.Χ.. Ήταν εγγονός του Αμυρταίου της Σαίδος ο οποίος είχε επαναστατήσει το 465 π.Χ./463 π.Χ. με τον Λίβυο αρχηγό Ίναρο εναντίον του σατράπη του βασιλιά Αρταξέρξη Α' γνωστός από αραμαικές και αρχαίες ελληνικές πηγές.
Βασιλιάς της Αιγύπτου
Ο ίδιος ο Αμυρταίος εξεγέρθηκε για πρώτη φορά εναντίον της Περσικής κυριαρχίας την εποχή του Πέρση βασιλιά Δαρείου Β' το 411 π.Χ. γύρω από την γενέτειρα του Σαίδα, μετά τον θάνατο του Δαρείου κήρυξε τον εαυτό του ανεξάρτητο ηγεμόνα. Ο διάδοχος του Δαρείου Αρταξέρξης Β' συγκέντρωσε στρατό να ανακαταλάβει την Αίγυπτο το 404 π.Χ. αλλά οι εμφύλιες διαμάχες που ξέσπασαν σύντομα με τον μικρότερο αδελφό του Κύρο τον νεώτερο τον ανάγκασαν να εγκαταλείψει τις προσπάθειες. Οι Αιγύπτιοι βρήκαν την ευκαιρία κηρύσσοντας την ανεξαρτησία τους με τον Αμυρταίο να αποτινάξουν τον ζυγό των Αχαιμενιδών σύμφωνα με τις περισσότερες πηγές βασίλευσε περίπου 5 χρόνια. Ο Αμυρταίος ηττήθηκε από τον Νεφερίτη Α' της Μένδης και στην συνέχεια εκτελέστηκε στην Μέμφιδα τον Οκτώβριο του 399 π.Χ., ο Νεφερίτης τον διαδέχθηκε στον θρόνο της Αιγύπτου ως ιδρυτής της 29ης δυναστείας.
Πηγές
Κατηγορία:Φαραώ της 28ης Αιγυπτιακής Δυναστείας
Ζωάδικο
Με τον δημώδη όρο ζωάδικο χαρακτηρίζεται οποιοδήποτε μέσο π.χ. φορτηγό πλοίο που διενεργεί ειδικές μεταφορές ζωντανών ζώων.
Ειδικά τα φορτηγά πλοία που μεταφέρουν μεγάλο αριθμό ζωντανών ζώων φέρουν στα κύτη (αμπάρια) τους ιδιαίτερες κατασκευές φρακτές, (φράκτες), με τις οποίες χωρίζονται σε επιμέρους διαμερίσματα - χώρους υποδοχής ζώων, τόσο οριζόντια όσο και καθ΄ ύψος, δημιουργώντας έτσι επιμέρους εσωτερικά καταστρώματα. Η φόρτωση των ζώων παλαιότερα ήταν πολύ επίπονη αλλά και αρκετά επώδυνη για τα ίδια τα ζώα τα οποία ανακρέμονταν με αρτάνες (κοινώς σαμπάνια) από τους φορτωτήρες, είτε από τα κέρατα αν ήταν βοοειδή, είτε από τα πόδια. Αργότερα θεσπίστηκε αυτά να φορτώνονται στα πλοία με ιμάντες που φέρονταν κάτω από τη κοιλιά τους, που βεβαίως αυτός ο τρόπος δημιουργούσε πολλά ατυχήματα.
Σήμερα η φορτοεκφόρτωση των ζωάδικων πλοίων χαρακτηρίζεται από τις πλέον ταχύτερες φορτοεκφορτώσεις. Συγκεκριμένα δημιουργούνται ειδικές μεταλλικές σκαλωσιές από τον προβλήτα που οδηγούν στα κύτη του πλοίου, οι οποίες και φέρουν ηλεκτρικό ρεύμα χαμηλής τάσης. Οδηγώντας τα ζώα στην αρχή της κατασκευής αυτής και ακουμπώντας αυτά στο ηλεκτροφόρο καλωδιο αρχίζουν να τρέχουν το ένα πίσω από τ΄ άλλο στο διάδρομο της σκαλωσιάς που οδηγεί στον προορισμένο γι΄ αυτά εσωτερικό χώρο.
Η μεταφορά ζωντανών ζώων επιτρέπεται και διενεργείται κατόπιν κτηνιατρικών ελέγχων και παροχής σχετικών αδειών τόσο του τόπου φόρτωσης όσο και του τόπου προορισμού. Τα δε πλοία αυτά φέρουν και ανάλογους ειδικούς χώρους όπου μεταφέρουν, το προβλεπόμενο χρονικά για τη μεταφορά, φορτίο ζωοτροφής.
Οι μεμονωμένες μεταφορές ζωντανών ζώων (κατοικίδιων) επιτρέπεται με τα επιβατηγά πλοία εφόσον αυτά συνοδεύονται με σχετικά κτηνιατρικά έγγραφα και λαμβάνονται κάποια μέτρα ασφαλείας. Σχεδόν όλα τα πλοία της κατηγορίας αυτής διαθέτουν ειδικούς χώρους μεταφοράς και φύλαξης κατοικίδιων ζώων
Εξωτερικοί σύνδεσμοι
Κατηγορία:Τύποι πλοίων
Μοριακή μουσική
Η μοριακή μουσική (διεθνώς: Molecular music) είναι η μουσική που έχει ως βάση για τη σύνθεσή της τη μετατροπή σε νότες είτε ακολουθιών νουκλεοτιδίων οπότε ονομάζεται γονιδιακή μουσική ή γενετική μουσική (Gene music, ή Genetic music), είτε αλληλουχιών αμινοξέων οπότε ονομάζεται πρωτεϊνική μουσική (Protein music).
Θεωρία
Ανακαλύφθηκε και ερευνήθηκε για πρώτη φορά από τον Γάλλο φυσικό Joel Sternheimer. Ο Ντάγκλας Χοφστάντερ στο βιβλίο του Γκόντελ, Έσε, Μπαχ εφιστά ομοιότητες και αναλογίες μεταξύ των γονιδίων και της μουσικής. "Φανταστείτε το mRNA να είναι σαν ένα μεγάλο κομμάτι μαγνητικής ταινίας εγγραφής, και το ριβόσωμα να είναι σαν ένα μαγνητόφωνο. Καθώς η ταινία περνά μέσα από την κεφαλή αναπαραγωγής της εγγραφής, 'διαβάζεται' και μετατρέπεται σε μουσική ή άλλους ήχους... Όταν μια «ταινία» mRNA περνά μέσα από την 'κεφαλή αναπαραγωγής' του ριβοσώματος, οι 'νότες' που παράγονται είναι τα αμινοξέα και τα κομμάτια της μουσικής που απαρτίζουν είναι οι πρωτεΐνες. Χοφστάντερ (1980) Γκ.Ε.Μπ. σελ. 519."
Προτείνει ακόμη ότι η έννοια αυτή κατασκευάζεται στην πρωτεΐνη και στη μουσική. "Η μουσική δεν είναι μια απλή γραμμική ακολουθία από νότες. Τα μυαλά μας αντιλαμβάνονται μουσικά κομμάτια σε ένα επίπεδο πολύ υψηλότερο από αυτό. Κομματιάζουμε τις νότες σε φράσεις, τις φράσεις σε μελωδίες, τις μελωδίες σε μέρη και τα μέρη σε πλήρη έργα. ομοίως οι πρωτεΐνες έχουν νόημα μόνο όταν λειτουργούν ως κατατμημένες μονάδες. Παρά το γεγονός ότι στην πρωτεύουσα δομή μεταφέρει όλες τις πληροφορίες για την τριτογενή δομή που θα δημιουργηθεί, εξακολουθεί τουλάχιστον να 'αισθάνεται', τις δυνατότητές της και πραγματοποιείται μόνο όταν η τριτογενής δομή δημιουργήθηκε φυσικά στην πραγματικότητα. Χοφστάντερ (1980) Γκ.Ε.Μπ. σελ. 525."
Οι μουσικές αποδόσεις του DNA και των πρωτεϊνών δεν είναι απλά μια μέθοδος μουσικής σύνθεσης, είναι επίσης μια τεχνική για τη μελέτη των γενετικών αλληλουχιών. Η μουσική είναι ένας τρόπος αντιπροσώπευσης διαδοχικών σχέσεων σε ένα τύπο σειράς πληροφοριών με τις οποίες το ανθρώπινο αυτί είναι έντονα προσαρμοσμένο. Η αναλυτική και εκπαιδευτική δυνατότητα της χρήσης της μουσικής στο να εκπροσωπεί γενετικά μοτίβα, έχει αναγνωριστεί από τις σχολές της δευτεροβάθμιας εκπαίδευσης σε πανεπιστημιακό επίπεδο.
Παραπομπές
Κατηγορία:Μουσικά είδη Κατηγορία:Μουσική θεωρία Κατηγορία:Μοριακή Βιολογία
Α.Π.Σ. Αετός Πατρών
Ο Αθλητικός και Ποδοσφαιρικός Σύλλογος Αετός Πατρών είναι αθλητικός σύλλογος της Πάτρας στην συνοικία της Αγίας Σοφίας, της μεγαλύτερης πληθυσμιακά συνοικίας της πόλης. Ιδρύθηκε το 1947 με χρώματα κίτρινο και μαύρο με τμήματα ποδοσφαίρου και καλαθοσφαίρισης. Παλαιότερα διατηρούσε και τμήμα χειροσφαίρισης με συμμετοχές στις εθνικές κατηγορίες. Από τον Αετό ξεκίνησε την καριέρα του σαν ποδοσφαιριστής ο πρωταθλητής Ευρώπης με την Εθνική Ελλάδος στο Ευρω 2004 στην Πορτογαλία, Γρηγόρης Γεωργάτος.
Τμήμα ποδοσφαίρου
ο Αετός ξεκίνησε από την Γ' κατηγορία της ΕΠΣ Αχαΐας για ανεβεί στην Β' κατηγορία το 1949-50. Έως την περίοδο 1956-57 ήταν ασανσέρ μεταξύ Β' και Γ' κατηγορίας, από την περίοδο αυτή κι έως το 1969-70 έπαιξε στην Β'. Το 1969-70 υποβιβάζετε στην Γ' μετά από 13 χρόνια στην Β' κατηγορία για αν επιστρέψει αμέσως την επόμενη χρονιά. Στην Α' ανέβηκε πρώτη φορά την περίοδο 1977-78 και παρέμεινε έως το 1984-85 για να επιστρέψει πάλι το 1991-92 έως το 1999-00 όπου ήταν η τελευταία φορά που έπαιξε στην Α΄κατηγορία.
Στο κύπελλο Ελλάδος έχει 7 συμμετοχές, με μεγαλύτερη επιτυχία το 1951 όταν έφτασε στους 32 του Κυπέλλου Ελλάδος.
Τμήμα καλαθοσφαίρισης
Το τμήμα καλαθοσφαίρισης του Αετού αγωνίζεται στα τοπικά πρωταθλήματα της ΕΣΚΑ-Η χωρίς να έχει παίξει ποτέ σε εθνική κατηγορία.
Τμήμα χειροσφαίρισης
Ο Αετός διατηρούσε τμήμα χειροσφαίρισης αντρών με συμμετοχή στα πρώτα πανελλήνια πρωταθλήματα και την Β' εθνική κατηγορία. Το τμήμα ιδρύθηκε το 1984 και πήρε μέρος στην Β΄εθνική(1984-85) όπου κατέλαβε την προτελευταία θέση, 10η. Μάλιστα στο παιχνίδι για την Β εθνική αντρών Αετός-Διομήδης Άργους στις 10 Οκτωβρίου 1984 ήταν το πρώτο επίσημο στην ιστορία του Διομήδη. Την επόμενη περίοδο το 1985-86 πήρε μέρος στο 1ο τοπικό πρωτάθλημα της Πάτρας.
Παραπομπές
Κατηγορία:Αθλητικοί σύλλογοι Αχαΐας Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Σωματεία Ε.Σ.Κ.Α.Η. Κατηγορία:Ιδρύσεις αθλητικών συλλόγων το 1947 Κατηγορία:Ιδρύσεις ομάδων καλαθοσφαίρισης σε άγνωστο έτος
Εμπλ της Ακουιτανίας
Ο Εμπλ της Ακουιτανίας ή Εμπλ Μάνζερ (Ebles Manzer, 870 – 934) ήταν κόμης του Πουατιέ (902 - 935) και Δούκας της Ακουιτανίας (890 - 893 και 928 - 935). Το προσωνύμιο Μάνζερ έχει πιθανώς εβραϊκή προέλευση, μεταφράζεται ως μπάσταρδος ή νόθος αλλά ο ίδιος ήταν γερμανικής καταγωγής.
Ανατροπή από τον Άιμαρ
Με τον θάνατο του πατέρα του που είχε δηλητηριαστεί (890) ο Εμπλ τον διαδέχθηκε στην κομητεία του Πουατιέ. Δεν κατόρθωσε να την διατηρήσει την θέση για πολύ, ο συγγενής του Άιμαρ ο οποίος είχε την υποστήριξη του Εύδη Α΄ της Γαλλίας τον ανέτρεψε ως νόθο (892). Ο Εμπλ δραπέτευσε στον σύμμαχο του πατέρα του δούκα της Ακουιτανίας Γουλιέλμο τον Ευσεβή ο οποίος ανέλαβε την εκπαίδευση του. Ο Γουλιέλμος ο Ευσεβής κατέκτησε την Ακουιτανία από τον Άιμαρ και κηρύχθηκε νέος δούκας της Ακουιτανίας και του Πουατιέ (893), αργότερα παραχώρησε στον Εμπλ την κομητεία του Πουατιέ και κράτησε για τον εαυτό του την Ακουιτανία (902). Ο βασιλιάς της Γαλλίας Κάρολος ο Απλός ο οποίος γνώριζε τον Εμπλ από την παιδική του ηλικία τον έστεψε κόμη, διατήρησε τον τίτλο μέχρι το τέλος της ζωής του. Παραχώρησε το αβαείο του Σεν Μεξέν στον οπαδό του Σαβαρί, υποκόμη του Θουάρ, ίδρυσε νέες υποκομητείες και διέλυσε τον τίτλο του υποκόμη του Πουατού με τον θάνατο του κατόχου του Μενζώ (925). Το 904 ο Εμπλ κατέκτησε την Λιμουζίν.
Η υποταγή του Ρόλλο
Μαζί με δυο Γάλλους στρατηγούς ο Εμπλ αποφάσισε να αντιμετωπίσει τον Ρόλλο έναν Βίκιγκ τυχοδιώκτη που λεηλατούσε την βόρεια Γαλλία, τον γενάρχη της Νορμανδικής δυναστείας. Ο Εμπλ και οι σύμμαχοι του έστρεψαν την προσοχή τους στην άμυνα της Σαρτρ, τμήμα του στρατού του Ρόλλο είχε στρατοπεδεύσει στον λόφο βόρεια της Σαρτρ και το υπόλοιπο του στρατού του είχε παραμείνει στις πεδιάδες έξω από την πόλη. Η μάχη ανάμεσα στους Γάλλους και τους Δανούς ξεκίνησε στις 20 Ιουλίου 911, οι δυνάμεις του Ρόλλο γνώρισαν μεγάλη συντριβή 6800 Δανοί έπεσαν στο πεδίο της μάχης. Ο μεγάλος πανικός που κυριάρχησε στους Δανούς προκάλεσε νευρική διαταραχή στον Ρόλλο η οποία μεταδόθηκε στους απογόνους του. Ο Εμπλ έφτασε στο πεδίο της μάχης μετά τον θρίαμβο κάτι που προκάλεσε ειρωνεία και αρνητικά σχόλια των Γάλλων συμμάχων του. Αποφάσισε να επανορθώσει αναλαμβάνοντας στρατιωτική δράση εναντίον των Δανών που είχαν απομείνει στον κάμπο του Σεν Λεβί, ο στρατός του τρομοκρατήθηκε από τα κέρατα των Βίκιγκ και έπαθε πανωλεθρία, η ανικανότητα του έμεινε γνωστή με μια μπαλάντα της εποχής των Πλανταγενετών.
Διάδοχος της Ακουιτανίας
Οι δυο ανιψιοί του Γουλιέλμου του Ευσεβούς που τον διαδέχθηκαν Γουλιέλμος Β΄ της Ακουιτανίας και ο αδελφός του Άκφρεντ της Ακουιτανίας πέθαναν πρόωρα σε διάστημα ενός έτους (927 - 928) χωρίς να αφήσουν απογόνους. Ο Εμπλ τους διαδέχθηκε στην συνέχεια ως δούκας της Ακουιτανίας, κόμης του Μπερρύ και κόμης του Οβέρν (928). Ο βασιλιάς Ροδόλφος της Γαλλίας ξεκίνησε από το 929 τις προσπάθειες για να περιορίσει τις δυνάμεις του Εμπλ. Ο Εμπλ οπισθοχώρησε από το Μπερρύ, παραχώρησε τους τίτλους του δούκα της Ακουιτανίας και του κόμητος της Ωβέρνης στον κόμη της Τουλούζης, η περιοχή του Λα Μαρς έγινε ανεξάρτητη κομητεία.
Κληρονόμοι
Με την πρώτη σύζυγο του Αρεμπούργκα (πριν τις 10 Οκτωβρίου 892) δεν απέκτησε παιδιά
Με την τρίτη σύζυγο του Αδέλα την οποία μερικοί συγγραφείς εσφαλμένα την ταυτίζουν με την Έντιθ, κόρη Εδουάρδου του Πρεσβύτερου απέκτησε :
Πηγές
Κατηγορία:Δούκες της Ακουιτανίας Κατηγορία:Οίκος του Πουατιέ Κατηγορία:Κόμητες του Πουατιέ
Δήμος Ηρακλείου (πρόγραμμα Καποδίστριας)
Για τον σημερινό δήμο βλέπε: Δήμος Ηρακλείου.
Ο Δήμος Ηρακλείου βρίσκεται στα βόρεια του νομού Ηρακλείου και έχει σαν έδρα του την πρωτεύουσα του νομού Ηράκλειο. Σύμφωνα με την απογραφή του 2001 ο δήμος έχει συνολικά 137.711 κατοίκους και έκταση 108.773 στρέμματα.
Ο δήμος περιλαμβάνει 6 δημοτικά διαμερίσματα:
Εξωτερικοί σύνδεσμοι
Η Κατηγορία:Ηράκλειο
Λακκί Λέρου
Το Λακκί, με πληθυσμό 1.990 κατοίκων, πρώην Πόρτο Λάγο, είναι μια κοινότητα στο ελληνικό νησί της Λέρου, στα Δωδεκάνησα, στον όρμο Λακκίου.
Η περιοχή χτίστηκε ως η κύρια βάση του Ιταλικού Βασιλικού Ναυτικού στα Δωδεκάνησα ξεκινώντας το 1923. Η πόλη του Πορτολάγκο ιδρύθηκε τη δεκαετία του 1930 υπό ιταλική κυριαρχία, ως νέα πρότυπη πόλη όπου οι περισσότεροι κάτοικοι ήταν από τον ιταλικό στρατό. Το 1947 η Λέρος περιήλθε στην Ελλάδα και ακολούθως το Πόρτο Λάγο μετονομάστηκε σε Λακκί.
Κατά τη διάρκεια της Δικτατορίας της 21ης Απριλίου αποτέλεσε τόπο εξορίας πολιτικών κρατούμενων.
Ιστορία
αριστερά|μικρογραφία|228x228εσ|Ο ναός του Αγίου Θεολόγου. Όπως και τα υπόλοιπα Δωδεκάνησα, η Λέρος είχε κυβερνηθεί από την Ιταλία το 1912-1943. Οι ιταλικές αρχές, ίδρυσαν την πόλη του Πόρτο Λάγο στη δεκαετία του 1930 ως νέα πρότυπη πόλη. Το όνομα προέρχεται από τον Μάριο Λάγο, κυβερνήτη της ιταλικής αποικίας από το 1922 έως το 1936. Είναι ένα από τα καλύτερα παραδείγματα της ιταλικής ορθολογιστικής και φασιστικής αρχιτεκτονικής, με κτίρια από τους Αρμάντο Μπερναμπίτι και Ροντόλφο Πετράκο. Λέγεται ότι ο Μουσολίνι είχε έπαυλη για τον εαυτό του κοντά στην πόλη.
Τα κτίρια περιλαμβάνουν:
Ναυτική βάση
Το Πορτολάγκο χτίστηκε ως η κύρια βάση του ιταλικού βασιλικού ναυτικού στα Δωδεκάνησα αρχίζοντας το 1923, καθώς το λιμάνι της Ρόδου ήταν πολύ μικρό. Ο κόλπος είναι βαθύς, με μήκος 3.5 χλμ. και πλάτος άνω του 1 χλμ., καθιστώντας το κατάλληλη θέση για ναυτική βάση, στην πραγματικότητα μια από τις καλύτερες στην ανατολική Μεσόγειο. Υπό ιταλική κυριαρχία, ο Κόλπος Πορτολάγκο (όπως ονομαζόταν τότε) ήταν οχυρωμένος. Υπήρχε διπλός βραχίονας πέρα από τη στενή είσοδο και αρκετός οπλισμός.
Η ναυτική βάση περιλάμβανε πολλά κτίρια και εγκαταστάσεις του ναυτικού. Είχε χώρο προσγείωσης για υδροπλάνα. Η φρουρά του νησιού περιλάμβανε περίπου 6.500 άνδρες. Ήταν το λιμάνι για δύο αντιτορπιλικά, δύο μικρές πυραυλακάτους και τέσσερα υποβρύχια.
Παραπομπές
Κατηγορία:Ναύσταθμοι Κατηγορία:Λέρος Κατηγορία:Σχεδιασμένες πόλεις στην Ελλάδα
Στενό της Κέας
εναλλ.=|μικρογραφία|Η Κέα (αριστερά) και η Μακρόνησος, σε φωτογραφία από το [[Διεθνής Διαστημικός Σταθμός|Διεθνή Διαστημικό Σταθμό]] Το Στενό της Κέας είναι υδάτινο πέρασμα του Αιγαίου Πελάγους που βρίσκεται μεταξύ των νήσων Κέας και Μακρονήσου, ακριβώς έξω από το Ακρωτήριο Σούνιο στην περιφέρεια Αττικής στην ηπειρωτική Ελλάδα.
Το στενό είναι η θέση του ναυαγίου του βρετανικού πλοίου HMHS Βρετανικός, το οποίο βυθίστηκε στις 21 Νοεμβρίου 1916.
Κατηγορία:Αιγαίο Πέλαγος Κατηγορία:Γεωγραφία της Κέας Κατηγορία:Πορθμοί της Ελλάδας
Βόιδι Ζακύνθου
Το Βόιδι είναι μικρή ακατοίκητη νησίδα του Ιονίου, που ανήκει διοικητικά στη Ζάκυνθο και απέχει 290 μέτρα από τη βόρεια ακτή της.
Από τα ιστορικά στοιχεία που υπάρχουν για το Βόιδι, στις 19 Ιουλίου 1588 ο προβλεπτής Βερνάδος την παραχώρησε στον Ιάκωβο Νέγρο, ο οποίος την χρησιμοποίησε για βοσκότοπο μεταφέροντας εκεί ζώα. Μάλιστα στη νησίδα υπήρχε και ναός του Αγίου Γεωργίου τον οποίο ανακαίνισε. Στις 29 Απριλίου 1642 η νησίδα παραχωρήθηκε στους Μπολόνη, Τρομπέτα, Δε Λούκα, Σγουρόπουλο, Σπανιόλο και Τσιριγότο. Αναφέρεται ότι βρήκαν το ναό σε κακή κατάσταση και τον ανακαίνισαν. Το 1749 παραχωρήθηκε στον μοναχό Φωκά. Το μοναστήρι και η εκκλησία σήμερα βρίσκονται κατεστραμμένα από τους σεισμούς στις αρχές του 20ού αιώνα και βυθισμένα στη θάλασσα.
Η ονομασία της αρχικά ήταν Φρα Φίλιππος ή Καλόγερος, ονομασία που έλαβε από κάποιον καθολικό μοναχό Φίλιππο που έκτισε μοναστήρι εκεί. Μετέπειτα ονομάστηκε Βόιδι λόγω του χαρακτηριστικού σχήματός της. Για κάποιο διάστημα επικράτησε η ονομασία «Τρεντανόβε» (δηλ. «των 39») λόγω της εκτέλεσης εκεί 39 χωρικών που είχαν στασιάσει κατά της ενετικής εξουσίας.
Επί Ενετοκρατίας αναφέρεται ότι συνδεόταν με μια λωρίδα γης με την ακτή, αλλά λόγω των σεισμών αποκόπηκε. Το 1940 οι Ιταλοί έριχναν βολές στη νησίδα για να δοκιμάσουν κανόνια καταστρέφοντάς την. Στον σεισμό του 1988 αποκόπηκε η κορυφή της κι έπεσε στη θάλασσα. Μέχρι τον σεισμό του 1840 που γκρεμίστηκε η μονή και ο ναός, γινόταν ετήσια πανήγυρη και μαζευόταν πλήθος πιστών.
Πηγές
Κατηγορία:Νομός Ζακύνθου Κατηγορία:Επτάνησα Κατηγορία:Ελληνικές βραχονησίδες
Walk off the Earth
Walk off the Earth είναι ένα καναδικό συγκρότημα, που παίζει alternative rock, ska, and reggae rock . Δημιουργήθηκε το 2006 στο Μπέρλινγκτον, του Οντάριο, και έγινε γνωστό στο κόσμο κάνοντας χαμηλού προϋπολογισμού μουσικά βίντεο επανεκτελέσεων και πρωτότυπων τραγουδιών. Το συγκρότημα απέκτησε τους θαυμαστές του χωρίς βοήθεια από δισκογραφικές εταιρείες ή από ατζέντες και μάνατζερς. Το Φεβρουάριο του 2012, η μουσική βιομηχανία Crazed Hits ανακοίνωσε ότι το συγκρότημα έκανε συμβόλαιο με την Columbia Records. Το συγκρότημα έγινε γνωστό για την επανεκτέλεση διάσημων τραγουδιών στο YouTube, χρησιμοποιώντας ασυνήθιστα μουσικά όργανα, όπως το ουκουλέλε και το θέρεμιν, όπως και ήχους από διάφορα αντικείμενα (looping). Τη παραγωγή της μουσικής και των βίντεο την έκανε μέλος του συγκροτήματος και γνώστης πολλών οργάνων ο Gianni "Luminati" Nicassio.
Ιστορία
Η πρώτη μεγάλη επιτυχία του συγκροτήματος έγινε από την επανεκτέλεση των τραγουδιών των The Gregory Brothers, ενώ το βίντεο για το τραγούδι του Gotye, "Somebody That I Used to Know" έγινε γρήγορα γνωστό στις αρχές του 2012, συγκεντρώνοντας πάνω από 127 εκατομμύρια προβολές σε τέσσερις μήνες, και δέχτηκε θετικές κριτικές και από τον Gotye και τη συνεργάτιδά του στο συγκεκριμένο τραγούδι, Kimbra. Το συγκρότημα έχει επανεκτέλεση τραγούδια όπως το "Rude" των MAGIC!, "Someone Like You" της Adele, "Party Rock Anthem" των LMFAO, "Payphone" των Maroon 5, "Roll Up" του Wiz Khalifa και δεκάδες άλλα κομμάτια. Τον Δεκέμβρη του 2012, ένα δικό τους τραγούδι το "Gang of Rhythm". Στις 11 Μαρτίου, το περιοδικό RollingStone διέδωσε ολόκληρο το ακυκλοφόρητο R.E.V.O. LP. Ολόκληρο το R.E.V.O. άλμπουμ κυκλοφόρησε στις 19 Μαρτίου 2013, μετά από το οποίο ξεκίνησαν το R.E.V.O. Tour σε Αμερική και Ευρώπη. Ξεκίνησαν ένα ακόμα tour στην Αμερική και την Ευρωπή, Gang of Rhythm, το 2014.
Εξωτερικοί σύνδεσμοι
Κατηγορία:Καναδικά μουσικά συγκροτήματα
Βουρκάρι Κέας
Το Βουρκάρι είναι πολύ κοσμοπολίτικο κατά τη διάρκεια του καλοκαιριού, γεμάτο γιοτ, ιστιοπλοϊκά και ταχύπλοα. Υπάρχουν πολλά εστιατόρια, μπαρ και καφετέριες που εξυπηρετούν πολύ κόσμο τα Σαββατοκύριακα, καθώς είναι πολύ κοντά στην Αθήνα.
Παραπομπές
Κατηγορία:Χωριά της Κέας
Εφιάλτης (όνειρο)
thumb|200px|Ο Εφιάλτης, Henry Fuseli, 1781
Ο όρος εφιάλτης χρησιμοποιείται για να περιγράψει ένα όνειρο που προκαλεί μια δυνατή δυσάρεστη αισθηματική αντίδραση σε αυτόν που το βιώνει. Η αντίδραση συνήθως είναι φόβος ή τρόμος, προκαλεί ακόμα και αισθήματα πόνου, πνιγμού και θανάτου, ενώ πολλές φορές δημιουργεί την αίσθηση ότι κάποιος πέφτει από μεγάλο υψόμετρο. Τέτοια όνειρα οφείλονται σε σωματικές διαταραχές όπως υψηλό πυρετό, ή και σε ψυχολογικές διαταραχές όπως ψυχολογικό τραύμα και άγχος, ωστόσο τις περισσότερες φορές η εμφάνιση τους δεν έχει κάποια φανερή αιτία. Αν κάποιο άτομο έχει βιώσει μια ψυχολογικά τραυματική εμπειρία στη ζωή του, για παράδειγμα, εάν έχει βασανιστεί σωματικά τότε αυτή η εμπειρία θα επανέλθει στα όνειρά του προκαλώντας εφιάλτη. Αυτοί που βιώνουν ένα εφιάλτη συνήθως ξυπνούν με αίσθημα έντονου άγχους και είναι δύσκολο να πάνε για ύπνο για πολλή ώρα. Μπορεί επίσης να προσβληθεί από κακή διάθεση ή από πίεση στην καθημερινή σας ζωή
Η λέξη προέρχεται από τον Εφιάλτη τον Αθηναίο, για τον οποίο λεγόταν ότι οι άρχοντες και τα μέλη του Άρειου Πάγου (στην Αθήνα του Κίμωνα) έβλεπαν στα όνειρά τους.
Mal du départ
Ο γαλλικός τίτλος του ποιήματος «Mal du départ» μεταφράζεται σε «Πόνος της φυγής». Το ποίημα είναι αφιερωμένο στην αδελφή του ποιητή, τη Ζένια και αρχίζει με την πολύ γνωστή στροφή «Θὰ μείνω πάντα ἰδανικὸς κι ἀνάξιος ἐραστὴς...». Αναφέρεται σε κάποιον λογιστή που ενώ στα νιάτα του ήθελε να ταξιδεύσει, να μπαρκάρει στα καράβια, και μιλά πάντα για ταξίδια και μέρη μακρινά, λυπάται ότι θα πεθάνει χωρίς ποτέ να έχει ταξιδεύσει.
Η ποίησή του χαρακτηρίστηκε «ποίηση των αναχωρήσεων που πολλές φορές δεν πραγματοποιούνται» και θεωρούνται «στίχοι ενός αταξίδευτου που ʼγιναν το πασίγνωστο λάιτ-μοτίβ πολλών ηλικιών»
Το ποίημα έχει γίνει αντικείμενο πανεπιστημιακής μελέτης στη Γαλλία και το 2004 αναφέρεται ότι διδασκόταν στην πρώτη Λυκείου στα Τεχνικά Λύκεια και στη δευτέρα Λυκείου στα Γενικά Λύκεια στη Σύγχρονη Φιλολογία
Αναφορές
Μ Κατηγορία:Έργα του Νίκου Καββαδία
Δωρεά του Κωνσταντίνου
Η Δωρεά του Κωνσταντίνου (Λατινικά, Constitutum Donatio Constantini) ή Ψευδοκωνσταντίνειος Δωρεά είναι ένα πλαστό ρωμαϊκό διάταγμα (έδικτο), το οποίο υποτίθεται ότι εξέδωσε ο Ρωμαίος αυτοκράτορας Κωνσταντίνος Α' το 324 μ.Χ., με το οποίο δώριζε στον Πάπα της Ρώμης Σίλβεστρο Α' και τους διαδόχους του την κυριαρχική και πνευματική εξουσία της Ρώμης, της Ιταλίας και όλης της Δυτικής Ρωμαϊκής Αυτοκρατορίας. Σε συνάρτηση με τη θρυλούμενη Δωρεά αναφέρεται και η παράδοση πως ο Κωνσταντίνος βαπτίστηκε από τον Πάπα Σίλβεστρο στο Λατερανό, παράδοση καθ' όλα ψευδής, που ανάγεται στα τέλη του 5ου αιώνα, ως απάντηση για τον 28ο κανόνα της Δ' Οικουμενικής Συνόδου.
Η παράδοση λέει ότι η δωρεά ήταν ανταμοιβή του Κωνσταντίνου προς τον Σίλβεστρο για την θεραπεία του από την λέπρα μέσω ενός θαύματος ή σύμφωνα με το έγγραφο, έδωσε δήθεν τον αυτοκρατορικό θρόνο στον Πάπα και τους διαδόχους του, διότι «δεν είναι σωστό ένας επίγειος αυτοκράτωρ να ασκεί εξουσία σ' ένα τόπο, όπου η διακυβέρνηση των ιερέων και η κεφαλή της Χριστιανικής Θρησκείας έχει εγκαθιδρυθεί από τον Ουράνιο Αυτοκράτορα». Γι' αυτό το λόγο μετέφερε «την αυτοκρατορία και εξουσία του» στην Κωνσταντινούπολη που έγινε η πρωτεύουσα της Ανατολικής Ρωμαϊκής Αυτοκρατορίας.
Σκοπός αυτής της «Δωρεάς» ήταν να εμποδιστούν οι Φράγκοι να εγκαταστήσουν την πρωτεύουσά τους στη Ρώμη. Σοβαρή ένδειξη περί αυτού αποτελεί το γεγονός ότι ο Οθων Γ' (983-1002), του οποίου η μητέρα ήταν Ανατολική Ρωμαία, διεκήρυξε την πλαστότητα του εγγράφου αυτού, ως μέρος της δικαιολογίας του για την ονομασία της Παλαιάς Ρώμης ως πρωτεύουσάς του. Εάν το έγγραφο ήταν γνήσιο, οι Πάπες θα κυριαρχούσαν ως αυτοκράτορες της Δύσης. Η ανάρρηση στον θρόνο Δυτικών Αυτοκρατόρων που δεν ήταν Πάπες είναι ένδειξη ότι το έγγραφο ήταν πλαστό. Οι Πάπες βέβαια χρησιμοποίησαν την Δωρεά για να προωθήσουν τις εδαφικές τους διεκδικήσεις ως πρίγκιπες επίσκοποι στην μεσαιωνική Ιταλία.
Όμως από τον 12ου αι. οι Βενεδικτίνοι αμφέβαλαν για την γνησιότητα αυτής της «δωρεάς». Ο Ιταλός ανθρωπιστής Λορέντζο (Λαυρέντιος Βάλλας), απέδειξε το 1440 ότι η «Δωρεά» δεν μπορεί να είναι αυθεντική, αναλύοντας την γλώσσα της που φανέρωνε ότι τα Λατινικά του εγγράφου δεν μπορεί να γράφτηκαν το 324, αλλά είχε συνταχθεί 400 χρόνια περίπου μετά το θάνατο του Κωνσταντίνου. Σήμερα έχει αποκαλυφθεί ότι το έγγραφο γράφτηκε από τον Ισπανό ιερέα Ισίδωρο Μερκάτορα επί Πάπα Στεφάνου Β', γύρω στο 752, όταν η ρωμαιοκαθολική εκκλησία χρειαζόταν κάτι για να προωθήσει την εξουσία της και να αντιμετωπίσει τις αντίπαλες δυνάμεις.
Η Ανατολική Ρωμαϊκή (Βυζαντινή) Αυτοκρατορία δεν κατήγγειλε την πλαστότητα της Ψευδοκωνσταντινείου Δωρεάς, καθόσον το έγγραφο, χωρίς να το επιδιώκουν οι συντάκτες του, άφηνε να εννοείται ότι οι ιστορικοί κληρονόμοι των αρχαίων Ρωμαίων αυτοκρατόρων ήταν οι αυτοκράτορες της Κωνσταντινούπολης. Αυτό πρακτικά σήμαινε ότι οι Δυτικοί ηγεμόνες που αυτοαποκαλούνταν Αυτοκράτορες Ρωμαίων ήταν σφετεριστές χωρίς νόμιμο δικαίωμα στον τίτλο.
Εξωτερικοί σύνδεσμοι
Κατηγορία:Ιστορία του Χριστιανισμού Κατηγορία:Βυζαντινό Δίκαιο Κατηγορία:Ιστορία του παπισμού
Ρέικι
Το ρέικι είναι μία μορφή εναλλακτικής ιατρικής η οποία αναπτύχθηκε το 1922 στην Ιαπωνία από τον Βουδιστή μοναχό Dr Mikao Usui. Έκτοτε το Ρέικι έχει προσαρμοσθεί σε διάφορες πολιτισμικές παραδόσεις. Χρησιμοποιεί μια τεχνική που ονομάζεται παλμική θεραπεία (palm healing) ή θεραπεία αγγίγματος (hands-on-healing).μη Βασίζεται στην έννοια του τσι (qi ή chi), μία μορφή καθολικής ζωτικής δύναμης. Ιατρικές οργανώσεις, όπως η Αμερικάνικη Εταιρεία Καρκίνου (American Cancer Society), το Ερευνητικό Κέντρο Καρκίνου του Ηνωμένου Βασιλείου (Cancer Research UK) και το Αμερικανικό Εθνικό Κέντρο για την Συμπληρωματική και Ολιστική Υγεία αναφέρουν επίσημα ότι το Ρέικι δεν μπορεί να αντικαταστήσει τις συμβατικές ιατρικές θεραπείες για ασθένειες όπως ο καρκίνος.
Παραδοσιακό ιαπωνικό ρέικι
Ο όρος «Παραδοσιακό Ιαπωνικό Ρέικι» χρησιμοποιείται συνήθως για να περιγράψει συγκεκριμένη θεραπευτική τέχνη Ρέικι που σχηματίστηκε από τις γνήσιες διδασκαλίες, όπως αυτές δημιουργήθηκαν από τον Ουσούι Μικάο το 1922 και τις διδασκαλίες που δεν «έφυγαν» από την Ιαπωνία.
Οι σχολές Ιαπωνικού κλάδου που καθιερώθηκαν ως Παραδοσιακές, είναι οι παρακάτω:
Παραπομπές
Κατηγορία:Ιαπωνικός πολιτισμός Κατηγορία:Εναλλακτική ιατρική Κατηγορία:Ψευδοεπιστήμες
Βρυγινδάρα
Η Βρυγινδάρα ήταν μια αρχαιοελληνική πόλη στο νησί της Ρόδου του νομού Δωδεκανήσων, ευρισκόμενη ίσως κοντά στην Λίνδο. Η Βρυγίνδις ήταν η τοπική ομώνυμη θεά ή ηρωίδα και το επίθετο Βρυγινδάριος αναφερόταν τον πολίτη, τον κάτοικο της πόλης.
Παραπομπές
Κατηγορία:Πόλεις της αρχαίας Ρόδου
Βαθύ Κέρκυρας
Πληθυσμιακή εξέλιξη
Η μεταβολή του μόνιμου πληθυσμού έχει ως εξής:
Διοικητικές μεταβολές
Σήμερα ο οικισμός Βαθύ, μαζί με τους οικισμούς Περίθεια (3 κ.), Άγιος Ηλίας (232 κ.), Βασιλικά (20 κ.), Βουνίον (37 κ.), Κάρνιαρης (12 κ.), Κρινιάς (16 κ.), Πελεκητόν (126 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.
Παραπομπές
Κατηγορία:Χωριά της Κέρκυρας Κατηγορία:Δήμος Κέρκυρας Κατηγορία:Δήμος Βόρειας Κέρκυρας
395 Δηλία
Η Δηλία (Delia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,38. Ανακαλύφθηκε το 1894 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Φυσικά χαρακτηριστικά
Η διάμετρος της Δηλίας υπολογίσθηκε σε 51 χιλιόμετρα (από δεδομένα του IRAS), ενώ η μάζα της εκτιμάται σε 139 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,048 (από δεδομένα του IRAS). Η Δηλία περιστρέφεται γύρω από τον εαυτό της μία φορά κάθε 19 ώρες και 42 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Δηλια
Τρεμπαρούνα
Η Τρεμπαρούνα (Πορτογαλικά:Trebaruna), πιθανότατα από το κέλτικο trebo (σπίτι) και runa (μυστικό, μυστήριο), ήταν η Θεά του Οίκου, των Μαχών και του Θανάτου στη Λουζιτανική μυθολογία.
Έχουν βρεθεί δύο μικροί βωμοί στην Πορτογαλία που είναι αφιερωμένοι στη θεά αυτή, ένας στη Ρωμαϊκή-Λουζιτανική Egitania (σημερινή Proença-a-Velha) και ένας άλλος στη Lardosa. Το Περιφερειακό Μουσείο Tavares Proença στο Καστέλο Μπράνκο διαθέτει σήμερα τον βωμό από τη Λαρντόζα. Ο βωμός αυτός, κατά το παρελθόν, είχε ένα άγαλμα της θεάς, αλλά χάθηκε. Ωστόσο, διατηρεί ακόμα τις ακόλουθες επιγραφές:
TREBARON NE. V. S. OCONVS OCONIS .F. TREBARONNE V(otum) S(Olvit) Oconus, Oconis f (ilius) Μεταφράζεται ως: Ο Οκόνους, γιος του Όκο, ολοκλήρωσε το τάμα του στην Τρεμπαρούνα.
Κατηγορία:Λουζιτανική μυθολογία Κατηγορία:Θεότητες του θανάτου Κατηγορία:Θεότητες του πολέμου
Αλί Πριμέρα
μικρογραφία|346x346εσ|Άγαλμα του Πριμέρα στο Los Teques της πολιτείας Μιράντα της Βενεζουέλας Ο Αλί Πριμέρα (ισπ. Alí Rafael Primera Rossell, 1942 - 1985) υπήρξε Βενεζουελάνος μουσικός, συνθέτης, ποιητής, και πολιτικός ακτιβιστής. Ήταν ένας από τους πιο γνωστούς εκπροσώπους της Nueva canción («Νέο Τραγούδι») στη Βενεζουέλα και με τα τραγούδια του με τα οποία «καταδικάζει την εκμετάλλευση και την καταπίεση, ενώ γιορτάζει για την αντίσταση, έχουν απήχηση σε ένα ευρύ κοινό». Είναι γνωστός στη Βενεζουέλα ως El Cantor del Pueblo («ο τραγουδιστής του λαού»). . Το 2005, η κυβέρνηση της Βενεζουέλας κήρυξε τη μουσική του εθνική κληρονομιά.
Βιογραφία
Γεννήθηκε το 1942. Γονείς του ήταν ο Αντόνιο Πριμέρα και η Κάρμεν Αδέλα Ροσέλ. Ο πατέρας του ηταν δημόσιος υπάλληλος, που σκοτώθηκε σε πυροβολισμούς κατά την διάρκεια απόδρασης φυλακισμένων. Από τότε ο Αλί έφυγε με την μητέρα του και τα δύο αδέλφια του.
Αναφορές
Κατηγορία:Βενεζουελάνοι τραγουδιστές
2952 Λιλιπουτία
Η Λιλιπουτία (Lilliputia) είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 14,1. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από το φανταστικό νησί που περιγράφεται από τον Τζόναθαν Σουίφτ στο έργο του «Τα ταξίδια του Γκιούλιβερ».
Φυσικά χαρακτηριστικά
Η μέση διάμετρος της Λιλιπουτίας εκτιμάται σε 9 χιλιόμετρα περίπου. Ο φασματικός τύπος της είναι Cb, ενώ το γεωμετρικό άλβεδό της είναι 0,0505 ± 0,015. Η Λιλιπουτία περιστρέφεται γύρω από τον εαυτό της μία φορά κάθε 2,5 ως 4 ώρες περίπου.
Εξωτερικοί σύνδεσμοι-πηγές
Λιλιπουτια
Υπηρεσιακή κυβέρνηση Ιωάννη Σαρμά 2023
Η υπηρεσιακή κυβέρνηση του Ιωάννη Σαρμά (Μάιος – Ιούνιος 2023) υπήρξε υπηρεσιακή Κυβέρνηση της Ελλάδας που ανέλαβε καθήκοντα, κατόπιν εντολής της Προέδρου της Δημοκρατίας, Κατερίνας Σακελλαροπούλου, με σκοπό τη διεξαγωγή βουλευτικών εκλογών στις 25 Ιουνίου 2023, αφού στις εκλογές της 21ης Μαΐου κανένα κόμμα δεν είχε κοινοβουλευτική πλειοψηφία ώστε να σχηματίσει αυτοδύναμη κυβέρνηση, ούτε και κανένας συνδυασμός κομμάτων, όπως προέκυψε από τη διαδικασία των διερευνητικών εντολών.
Έντεκα ημέρες πριν από τις δευτέρες εκλογές της 25ης Ιουνίου 2023 (14 Ιουνίου 2023) η Υπηρεσιακή Κυβέρνηση εκλήθη να διαχειριστεί την ανθρωπιστική κρίση που προέκυψε από το πολύνεκρο ναυάγιο της Πύλου.
Συγκρότηση της κυβέρνησης
Μετά το αποτέλεσμα των εκλογών της 21ης Μαΐου, η Κατερίνα Σακελλαροπούλου, έδωσε διερευνητική εντολή στον απερχόμενο πρωθυπουργό και αρχηγό του πρώτου σε δύναμη κόμματος, Κυριάκο Μητσοτάκη, για τον σχηματισμό κυβέρνησης. Ο ίδιος την επέστρεψε στις 22 Μαΐου. Η Κατερίνα Σακελλαροπούλου έδωσε διερευνητικές εντολές στον Αλέξη Τσίπρα και Νίκο Ανδρουλάκη, αρχηγούς των δύο επόμενων σε δύναμη κομμάτων, αλλά και οι δύο τις επέστρεψαν στις 23 Μαΐου.
Στις 23 Μαΐου, οι ηγέτες των πολιτικών κομμάτων που εκπροσωπούνται στη Βουλή των Ελλήνων, ο Κυριάκος Μητσοτάκης (ΝΔ), ο Αλέξης Τσίπρας (ΣΥ.ΡΙΖ.Α. - Π.Σ.), ο Νίκος Ανδρουλάκης (ΠΑ.ΣΟ.Κ. - ΚΙΝ.ΑΛ.), ο Δημήτρης Κουτσούμπας (Κ.Κ.Ε.) και ο Κυριάκος Βελόπουλος (ΕΛ), συναντήθηκαν με την Πρόεδρο της Ελληνικής Δημοκρατίας ως ορίζει το Σύνταγμα με σκοπό τη δημιουργία κυβέρνησης. Οι διαβουλεύσεις ήταν εξαρχής διαδικαστικού χαρακτήρα και η συνάντηση ολοκληρώθηκε σε λιγότερο από μισή ώρα. Στη συνέχεια, η Πρόεδρος ανακοίνωσε τον σχηματισμό υπηρεσιακής κυβέρνησης με πρωθυπουργό τον αρχαιότερο εκ των προέδρων των τριών Ανωτάτων Δικαστηρίων, τον πρόεδρο του Ελεγκτικού Συνεδρίου, Ιωάννη Σαρμά, ενώ συμφωνήθηκε να διενεργηθούν εκ νέου εκλογές στις 25 Ιουνίου.
Όσον αφορά τις θέσεις των πολιτικών αρχηγών, κατά τη συνάντηση ο Μητσοτάκης δήλωσε ότι «οι υπουργοί είναι έτοιμοι να παραδώσουν τα υπουργεία τους», ο Τσίπρας επεσήμανε ότι η υπηρεσιακή κυβέρνηση πρέπει να εκφράζεται από «πολιτικό πλουραλισμό», ο Ανδρουλάκης τόνισε ότι οι υπουργοί Εξωτερικών και Άμυνας πρέπει να έχουν γνώση του αντικειμένου και ότι ο υπουργός Οικονομικών πρέπει να είναι πρόσωπο κοινής αποδοχής, ο Κουτσούμπας εξέφρασε ένσταση για τα πρόσωπα των υπηρεσιακών υπουργών σημειώνοντας ότι αυτά δεν θα πρέπει να είναι ταυτόσημα με πολιτικούς ή με πολιτικές κομμάτων , ενώ ο Βελόπουλος υπογράμμισε ότι οι υπουργοί Εξωτερικών και Άμυνας πρέπει επίσης να είναι έμπειροι για να αντιμετωπιστεί η τουρκική απειλή, θέση με την οποία συμφώνησαν όλοι οι πολιτικοί αρχηγοί.
Η συγκρότηση της κυβέρνησης πραγματοποιήθηκε στις 25 Μαΐου, με την ορκωμοσία να λαμβάνει χώρα μια μέρα αργότερα. Οι πρώτες δηλώσεις του πρωθυπουργού, αναφορικά με την υπηρεσιακή κυβέρνηση, έκαναν λόγο για την «ουδετερότητα», την «αμεροληψία» και την «αντικειμενικότητα» που που οφείλει αυτή να διαθέτει. Ο Δανιήλ Εσδράς, ο οποίος χρημάτισε υπηρεσιακός Υπουργός Μετανάστευσης, ήταν ο πρώτος ελληνοεβραίος που ανέλαβε κυβερνητική θέση.
Παραπομπές
2023 05 2023 Κατηγορία:2023
Γιάννης Τζουανόπουλος
Ο Γιάννης Τζουανόπουλος είναι μια πολυσχιδής προσωπικότητα, Ηθοποιός, Στιχουργός, Παραγωγός Ραδιοφωνικών Εκπομπών στην ΕΡΤ, Καλλιτεχνικός Διευθυντής της Γιορτής του Απόδημου Ελληνισμού και Διοργανωτής μεγάλων εκδηλώσεων στο Ηρώδειο και σε άλλους σημαντικούς χώρους με κορυφαία ονόματα.
Γεννήθηκε στα Μακρίσια της Ολυμπίας. Σπούδασε θέατρο στην Ελλάδα και στην Αμερική. Σπουδαστής ακόμα της Δραματικής Σχολής, παίρνει μέρος με το Εθνικό Θέατρο στην Επίδαυρο και Το Ηρώδειο. Πρώτη εμφάνιση στον Ιππόλυτο του Ευριπίδη, δίπλα στους Μαίρη Αρώνη, Χρήστο Πολίτη, Νίκο Τζόγια, Νικήτα Τσακίρογλου.
Στο ελεύθερο θέατρο συνεργάστηκε με τους Διονύση Παπαγιαννόπουλο, Βάσο Αδριανό, Μαρία Αλιφέρη, Χριστίνα Σύλβα, Κούλα Αγαγιώτου, Νικήτα Πλατή, Ελενη Θεοφίλου και άλλους.
Ίδρυσε το Ολυμπιακό θέατρο και περιόδευσε στα μεγάλα θέατρα Αμερικής, Καναδά, Αυστραλίας, Ευρώπης και Κύπρου.
Με την Παιδική Σκηνή του έδωσε θέατρο ποιότητας στα Ελληνόπουλα της Διασποράς με τα έργα:
Ο Μικρός Πρίγκιπας του Σέντ Εξυπερύ σε στίχους Δημήτρη Ιατρόπουλου και μουσική Σάκη Τσιλίκη.
Το Παιδί και το Χελιδόνι του Όσκαρ Ουάιλντ σε στίχους: Λίνας Νικολακοπούλου και δικούς του.
Ένα παιδί μετράει τα Άστρα σε στίχους Αντώνη Παπαιωάννου, σκηνοθεσία δική του και σκηνικά του μεγάλου Μίνου Αργυράκη στενού συνεργάτη του Μάνου Χατζιδάκι.
Στην Ελλάδα τα παρουσίασε στα κεντρικά θέατρα Διάνα, Διονύσια και Φιλελλήνων. Ο Μικρός Πρίγκιπας έχει και το ρεκόρ παραστάσεων στο Παιδικό Θέαμα στην Ελλάδα και στο εξωτερικό (1000) παραστάσεις.
Στο Εφετείο μετά από παρότρυνση του Δημήτρη Παπαμιχαήλ η Αλίκη ζήτησε συγγνώμη από τον Γιάννη Τζουανόπουλο και όλα τελείωσαν εκεί.
Στην τηλεόραση έπαιξε στο δημοφιλέστατο σήριαλ Μεθοριακός Σταθμός και αγαπήθηκε στο ρόλο του Νικόλα του στιχάκια.
ΕΡΤ
Ανήκει στο δυναμικό της ΕΡΤ. Διετέλεσε Αναπληρωτής Διευθυντής Διεθνών Εκπομπών.
Ο Δημήτρης Παπαδημητρίου ο καταξιωμένος συνθέτης μας ως Διευθυντής Ελληνικής Ραδιοφωνίας τον τίμησε για την προσφορά του στο Ραδιόφωνο και τον Πολιτισμό μέσα από την εκπομπή του "Ζωντανή Γραμμή με τους Έλληνες του Κόσμου".
Η εκπομπή αυτή μετράει 27 ολόκληρα χρόνια και μεταδίδεται από τη Φωνή της Ελλάδας και το Δεύτερο Πρόγραμμα. Είναι δε η μακροβιότερη του ραδιοφώνου και αποτελεί τον προπομπό της εκδήλωσης «Όταν Γιορτάζουν Οι Θεοί», που σμίγει άλλα τόσα χρόνια την Πατρίδα με τους Έλληνες της διασποράς μέσα από την Τέχνη και τον Πολιτισμό.
Η Γιορτή Του Απόδημου Ελληνισμού
Η Γιορτή του Απόδημου Ελληνισμού η κορυφαία αυτή γιορτή πραγματοποιείται κάθε καλοκαίρι στο Ξωκλήσι της Ξενιτιάς του Αϊ-Γιάννη στα Μακρίσια της Ολυμπίας.
Συγκέντρωσε ως τώρα τους μεγάλους του Πνεύματος και του Πολιτισμού όπως Μίκης Θεοδωράκης, Ζύλ Ντασσέν, Κώστας Γαβράς, Μιχάλης Κακογιάννης, Ιάκωβος Καμπανέλλης, Αντώνης Σαμαράκης, Ελένη Καζατζάκη, Πάτροκλος Σταύρου, Δημήτρης Μυταράς, Αλέκος Φασιανός, Μίμης Πλέσσας, Βίκη Μοσχολιού, Ασπασία Παπαθανασίου, Εύα Κοταμανίδου, Γιώργος Κατσαρός, Γιάννης Σπανός, Θάνος Μικρούτσικος, Δημήτρης Παπαδημητρίου, Σταμάτης Κραουνάκης, Λίνα Νικολακοπούλου, Άγγελος Αντωνόπουλος, Μηνάς Χατζησάββας, Χρήστος Νικολόπουλος, Θανάσης Πολυκανδριώτης, Μανώλης Καραντίνης κ.α.
Έκαναν τα πρώτα τους βήματα οι: Κότσιρας, Χατζηγιάννης, Μπάσης, Δάρρα κ.α.
Η ΕΡΤ μαγνητοσκοπεί και προβάλει την εκδήλωση όλα τα χρόνια. Η Καναδική TV την βράβευσε  ως η την καλύτερη ξενόγλωσση εκπομπή που προβάλλει τον πολιτισμό της Χώρας της.
Ο Γιάννης Τζουανόπουλος βραβεύτηκε στη Μόσχα, Νέα Υόρκη, Μόντρεαλ, Τορόντο, Βόνη σε ειδικές εκδηλώσεις, για την προσφορά του στον Απόδημο Ελληνισμό
Η Διαδρομή Του Στο Τραγούδι
Η διαδρομή του στο χώρο του στίχου ξεκινάει από πολύ νωρίς. Μαθητής γυμνασίου στέλνει στίχους σε γνωστό περιοδικό στο διαγωνισμό «Θέλεις να Γίνεις Στιχουργός;» και παίρνει το πρώτο βραβείο. Πρόεδρος της επιτροπής η Ευτυχία Παπαγιαννοπούλου και μέλη ο Κώστας Βίρβος και ο Θόδωρος Δερβενιώτης.
Αυτή ήταν η αρχή για να μετράει σήμερα στο ενεργητικό του πάνω από 350 δισκογραφημένα τραγούδια. Συνεργάστηκε με τους μεγαλύτερους συνθέτες μας όπως: Παπαϊωάννου (ανέκδοτες μουσικές του που έντυσε με στίχους), Ζαμπέτας (το τελευταίο του τραγούδι), Πλέσσας, Κατσαρός, Σπανός, Χατζής Νικολόπουλος, Ζαφειρίου, Πολυκανδριώτης, Καραντίνης, Μιτζέλος, Βόσου, Χιονάς, Βασιλάς κ.α.
Τραγουδήθηκε από τις κορυφαίες φωνές του Ελληνικού τραγουδιού: Μαρινέλλα, Γκρέυ, Πάνου, Λίντα, Βάνου, Βιτάλη, Δούκισσα, Π.Παπαδοπούλου, Ι.Γιάννα, Βόσσου, Σουλτάτου, Κούκα, Ασλανίδου, Νέγκα, Ζουγανέλη, Αλέξια, Εμφιετζή, Λ.Νικολάου, Ντάλλη, Καραγιάννη, Κονιτοπούλου, Χρηστίδου, Αργυράκη, Βοσκόπουλο, Χατζή, Καλογιάννη, Κόκοτα, Μπιθικώστη, Μητσιά Χαλκιά, Μπίνη, Τερζή, Μαργαρίτη, Βαρδή, Ζουγανέλη, Γαϊτάνο, Μυτιληναίο, Φ.Νικολάου, Τσέρτο, Ρέμο, Πασχάλη, Δάκη, Αδαμαντίδη, Λιδάκη, Μακεδόνα, Μπάση, Τζουγανάκη, Ανδρεάτο, Ντουνιάκ.α.
Δισκογραφία
Συμμετοχή σε δίσκους μεγάλων ερμηνευτών.
Συναυλίες
Έδωσε συναυλίες στο Ηρώδειο με το Μίκη Θεοδωράκη παρόντα με την Λαϊκή Ορχήστρα που φέρει το όνομα του, στο Παλλάς, στο Παλαί ντε Σπόρ και εγκαινίασε τον Αρχαιολογικό Χώρο Διονύσου.
Μεγάλη Παρέλαση
Ήταν Καλλιτεχνικός Διευθυντής -έφηβος ακόμα- στη Μεγάλη Παρέλαση στο Μάντισον Σκουέαρ Γκάρντεν το μεγαλύτερο Θέατρο της Νέας Υόρκης με 70 καλλιτέχνες από την Ελλάδα με οικοδεσπότες την Αλίκη Βουγιουκλάκη τον Ντίνο Ηλιόπουλο και τον Κώστα Χατζηχρήστο.
Με Ουρανό Και Χώμα
Κυκλοφόρησε την ποιητική συλλογή «Με Ουρανό Και Χώμα» με πρόλογο της Ελένης Καζαντζάκη και Αννας Σικελιανού με εικονόγραφηση των μεγαλύτερων ζωγράφων μας: Μυταρά, Φασιανού, Σταθόπουλου, Κούκου, κ.α.
Εργογραφία
== Παραπομπές ==
Κατηγορία:Έλληνες στιχουργοί Κατηγορία:Έλληνες ραδιοφωνικοί παραγωγοί Κατηγορία:Έλληνες άνδρες ηθοποιοί τηλεόρασης
Συνάρτηση γάμμα
thumb| Απόλυτη τιμή της συνάρτησης γάμμα
Η συνάρτηση γάμμα ορίζεται στο πεδίο σύμφωνα με:
Η συνάρτηση γάμμα ικανοποιεί την συναρτηρησιακή σχέση: Από τη σχέση αυτή και από \Gamma(1)=1 προκύπτει. Για το λόγο αυτό η συνάρτηση γάμμα θεωρείται επέκταση του παραγοντικού.
Εφαρμόζοντας την συναρτηρησιακή σχέση n+1 φορές προκύπτει: Το δεξί μέρος της εξίσωσης ορίζει μία μερομορφική συνάρτηση στο με πόλους πρώτου βαθμού στα. Σύμφωνα με αυτή τη σχέση η συνάρτηση γάμμα συνεχίζεται αναλυτικά σε μία μερομορφική συνάρτηση σε όλο το \mathbb{C} με πόλους πρώτου βαθμού στα.
Μια ιδιότητα της συνάρτησης Γάμμα,χρήσιμη σε διάφορες εφαρμογές των Μαθηματικών,της Φυσικής και άλλων επιστημών είναι η εξής:
Επίσης:
Εφαρμογή της γενίκευσης του παραγοντικού συμβόλου στις συναρτήσεις Bessel ημιακέραιας τάξης
Η εξίσωση αυτή έχει δύο ανεξάρτητες λύσεις,τις συναρτήσεις Bessel πρώτου και δεύτερου είδους και τάξης ν.Η συνάρτηση Bessel πρώτου είδους γράφεται σε μορφή δυναμοσειράς ως εξής:
Δύο βασικές αλγεβρικές ιδιότητες των συναρτήσεων Bessel πρώτου είδους είναι:
Για ή έχουμε τις πρώτες ημιακέραιες τάξεις των συναρτήσεων Bessel που εμφανίζονται σε πολλά προβλήματα Φυσικής και μπορούν να εκφραστούν με στοιχειώδεις συναρτήσεις.Με αναγωγή της εξίσωσης Bessel στην κανονική της μορφή βρίσκουμε πως για αυτές τις ημιακέραιες τιμές του ν οι (κανονικοποιημένες) συναρτήσεις Bessel πρώτου είδους που ικανοποιούν την εξίσωση είναι:
Όλες οι συναρτήσεις Bessel ημιακέραιας τάξης μπορούν να κατασκευαστούν συναρτήσει αυτών των (6) και (7) με βάση την (3).Θα πρέπει όμως η (3) να ισχύει και για μη ακέραια v.Αυτή η ισχύ εξασφαλίζεται αν οι συναρτήσεις Bessel ημιακέραιας τάξης οριστούν από την δυναμοσειρά (2).Για να γίνει αυτό όμως πρέπει πρώτα να αποκτήσει νόημα το παραγοντικό σύμβολο για μη ακέραιους αριθμούς και ακριβώς αυτό επιτυγχάνεται με τη συνάρτηση Γάμμα.
Εφαρμογές
Κατηγορία:Θεωρία αριθμών Κατηγορία:Στατιστική θεωρία Κατηγορία:Ειδικές συναρτήσεις
Σίβυλλα του Άνχαλτ
Η Σίβυλλα, γερμ.: Sibylla von Άνχαλτ (28 Σεπτεμβρίου του 1564 - 26 Οκτωβρίου 1614) από το Οίκο των Ασκάνια ήταν κόρη του πρίγκιπα του Άνχαλτ και με τον γάμο της έγινε δούκισσα της Βυρτεμβέργης.
Βιογραφία
Γεννήθηκε στο Μπέρενμπουργκ το 1564. Το 1577, η μεγαλύτερη αδερφή της Άννα-Μαρία απαλλάχθηκε από τη θέση της ως αυτοκρατορική ηγουμένη του Γκέρνροντε και Φρόζε, προκειμένου να παντρευτεί τον Ιωακείμ-Φρειδερίκο, μεγαλύτερο γιο και κληρονόμο του δούκα του Μπρηγκ (Μπζεγκ). Υπό την πίεση του πατέρα της, ο Σύλλογος εξέλεξε τη Σίβυλλα ως διάδοχό της. Η Σίβυλλα επικυρώθηκε στη θέση από τον Ροδόλφο Β΄ της Γερμανίας. Κατά τη διάρκεια της ηγουμενίας της, η μόνη καταγραφή των δραστηριοτήτων της προέρχεται από ένα έγγραφο του αβαείου, στο οποίο απονέμει στη χήρα του Στέφαν Μόλιτορ (του πρώτου Ευαγγελιστή Επιθεωρητή της μονής) ένα κομμάτι γης.
Το 1581 η Σίβυλλα απαλλάχθηκε από τη θέση της ως ηγουμένη, για να παντρευτεί τον Φρειδερίκο Α΄ κόμη του Μονμπελιάρ (Mέμπελγκαρντ) και διάδοχο στο δουκάτο της Βυρτεμβέργης. Ο γάμος διοργανώθηκε από τη μητριά της Eλεονώρα της Βυρτεμβέργης και πραγματοποιήθηκε στη Στουτγκάρδη στις 22 Μαΐου του ίδιου έτους. Διάδοχός της ως ηγουμένη έγινε η νεότερη αδελφή της Aγνή-Χέντβιχ (αργότερα δούκισσα του Σλέσβιχ-Χόλσταϊν-Σόντερμπουργκ).
Μόνο δεκαέξι ετών τη στιγμή του γάμου της, η Σίβυλλα έφερε τον σύζυγό της 15 παιδιά κατά τα πρώτα 15 χρόνια του γάμου τους. Ωστόσο δεν έπαιξε εξέχοντα ρόλο στην αυλική ζωή ή δεν είχε καμία επιρροή στον σύζυγό της. Το να είναι πιστός οικογενειάρχης δεν ήταν συμβατό με την άποψη εκείνου για τα προνόμια ενός απολυταρχικού μονάρχη. Μετά τη γέννηση του τελευταίου παιδιού τους, το ζεύγος ζούσε σχεδόν χωριστά. Στα συχνά ταξίδια του στη Γαλλία, την Ιταλία και την Αγγλία, ο Φρειδερίκος δεν έπαιρνε τη Σύβιλλα μαζί του. Τον διαδέχθηκε ο εξάδελφος τού πατέρα του Λουδοβίκος ως δούκας της Βυρτεμβέργης το 1593.
Η Σίβυλλα ήθελε να επεκτείνει τις γνώσεις της για τη βοτανική και τη χημεία. Για να καλύψει το ενδιαφέρον της για την αμφίβολη επιστήμη της αλχημείας, εξήγησε τη δραστηριότητά της ως συγκέντρωση φυτικής συλλογής για την παραγωγή φαρμάκων για τους πτωχούς. Ως επιστημονική σύμβουλο, όρισε τη Έλενα Μάγκενμπουχ, κόρη του Γιόχαν Μάγκενμπουχ, του προσωπικού ιατρού του Mαρτίνου Λουθήρου και του Καρόλου Ε΄ της Γερμανίας. Στην Ελένα Μάγκενμπουχ απονεμήθηκε ο τίτλος της φαρμακοποιού της Αυλής της Βυρτεμβέργης. Από το 1606/07 η Μαρία Αντρέαε ανέλαβε αυτή τη θέση.
Μετά το τέλος του συζύγου της το 1608, η Σίβυλλα αποχώρησε στο Λέονμπεργκ, όπου ανέθεσε στον αρχιτέκτονα Χάινριχ Σίκχαρτ να επεκτείνει το κάστρο Λέονμπεργκ και να δημιουργήσει το περίφημο Pomeranzengarten (Πορτοκαλεώνα) σε αναγεννησιακό στιλ. Το 1609 ο Σίκχαρτ έkτισε ένα παραλίμνιο σπίτι, όχι μακριά από το Λέονμπεργκ (Ζέεχαουζ Λέονμπεργκ), που χρησιμοποιήθηκε ως καταφύγιο κυνηγιού. Η Σίβυλλα απεβίωσε στο Λέονμπεργκ το 1614.
Οικογένεια
Παντρεύτηκε το 1581 τον Φρειδερίκο Α΄ δούκα τη Βυρτεμβέργης και είχε τέκνα:
Πάνος Παπαδόπουλος (1920-2001)
Ο Πάνος Παπαδόπουλος (γερμ: Panos Papadopulos, 1920-2001) ήταν Γερμανός ηθοποιός ελληνικής καταγωγής.
Βιογραφία
Γεννήθηκε την 1 Αυγούστου 1920 στην Κερασούντα του Πόντου. Μετανάστευσε στη Γερμανία. Στο Αμβούργο εμφανίστηκε στο θέατρο τη δεκαετία του 1950 και 1960, αργότερα και στον κινηματογράφο, σε διάφορα ιταλικά γουέστερν. Υποδύθηκε πολλούς ρόλους σε τηλεοπτικές και κινηματογραφικές ταινίες. Πέθανε από καρδιακή προσβολή στις 18 Φεβρουαρίου 2001 στο Μόναχο.
Δήμος Αμφίπολης (πρόγραμμα Καποδίστριας)
Ο δήμος Αμφίπολης του προγράμματος Καποδίστριας ήταν δήμος του νομού Σερρών που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου (Κοινότητα Παλαιοκώμης, Κοινότητα Νέας Αμφίπολης, Κοινότητα Μεσολακκιάς και Κοινότητα Νέων Κερδυλίων). Το 2010 καταργήθηκε και εντάχθηκε στον νέο διευρυμένο δήμο Αμφίπολης, υποβιβαζόμενος σε δημοτική ενότητα Αμφίπολης. Βρισκόταν στο νοτιότερο τμήμα του νομού και ήταν ο μόνος δήμος του νομού που βρεχόταν από την θάλασσα. Ο δήμος αποτελούταν από 4 δημοτικά διαμερίσματα και το 2001 είχε συνολικό πληθυσμό 12.940 κατοίκους. Έδρα του δήμου ήταν η Παλαιοκώμη.
Η έκταση του Δήμου και των δημοτικών διαμερισμάτων ήταν :
Δήμαρχοι
Ο τελευταίος Δήμαρχος Αμφίπολης ήταν ο Πέτρος Πετρίδης του Βασιλείου, ο οποίος είχε εκλεγεί δυο φορές, το 2006 και το 2002. Πρώτος Δήμαρχος Αμφίπολης είχε εκλεγεί το 1998 ο Τάσος Καρυπίδης.
Παραπομπές
Α
Амфиполи (дем)
Καμάλ Χασάν
Ο Κάμαλ Χασάν (Kamal Haasan, 7 Νοεμβρίου 1954) είναι Ινδός ηθοποιός, χορευτής, σκηνοθέτης, σεναριογράφος, παραγωγός, τραγουδιστής, στιχουργός και πολιτικός που εργάζεται στον κινηματογράφο Ταμίλ. Ο Χασάν εργάστηκε επίσης σε ταινίες χίντι, τελούγκου, καναντά και μπενγκάλι. Θεωρείται ευρέως ως ένας από τους μεγαλύτερους ηθοποιούς στην ιστορία του ινδικού κινηματογράφου. Η εταιρεία παραγωγής του, Raaj Kamal Films International, έχει κάνει την παραγωγή σε αρκετές από τις ταινίες του. Η συνεισφορά του Χασάν στον κινηματογράφο έχει επαινεθεί από τους συγχρόνους του σε όλη την ινδική βιομηχανία κινηματογράφου και αποτελεί επιρροή για τους ηθοποιούς και τους κινηματογραφιστές στην βιομηχανία κινηματογράφου ταμίλ. Έχει κερδίσει τέσσερα National Film Awards και 19 Filmfare Awards. Το 1984 βραβεύτηκε με το Kalaimamani award και το 1990 με το βραβείο Padma Shri, με το βραβείο Padma Bhushan το 2014 και με το Ordre des Arts et des Lettres το 2016. Στο 15ο Διεθνές Φεστιβάλ Κινηματογράφου στο Μουμπάι το 2013 βραβεύτηκε με το Lifetime Achievement Award.